REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

11 Broj 06-2/110-20

22. oktobar 2020. godine

B e o g r a d

ZAPISNIK

PRVE SEDNICE ODBORA ZA USTAVNA PITANjA I ZAKONODAVSTVO,

ODRŽANE 22. OKTOBRA 2020. GODINE

Sednica je počela u 17,30 časova.

Sednicu je, u skladu sa članom 25. stav 1. Poslovnika Narodne skupštine, sazvao Ivica Dačić, predsednik Narodne skupštine.

U skladu sa članom 25. stav 2. Poslovnika sednici je, do izbora predsednika Odbora, predsedavao narodni poslanik Đuro Perić, najstariji član Odbora.

Sednici su prisustvovali članovi Odbora: Nevena Veinović, Jelena Žarić Kovačević, Marija Jevđić, Luka Kebara, Dubravka Kralj, Vuk Mirčetić, Uglješa Mrdić, Violeta Ocokoljić, Jovan Palalić, Ilija Matejić, Olja Petrović i Balint Pastor.

Sednici su prisustvovli Adam Šukalo, zamenik Milenka Jovanova, Đorđe Todorović, zamenik Milene Popović i Dijana Radović, zamenik Tome File.

Sednici nije prisustvovao član Odbora Željko Tomić, niti njegov zamenik.

U skladu sa članom 25. stav 3. Poslovnika Narodne skupštine, za ovu sednicu određen je sledeći

D n e v n i r e d:

1. Izbor predsednika Odbora;
2. Izbor zamenika predsednika Odbora.

**Prva tačka dnevnog reda**: Izbor predsednika Odbora

Predsedavajući je predložio da se za predsednika Odbora izabere Jelena Žarić Kovačević, član Odbora i obrazložio razlog zbog kojeg smatra da ona pravi kandidat za predsednika Odbora.

Odbor je jednoglasno usvojio ovaj predlog i za predsednika Odbora izabrao Jelenu Žarić Kovačević.

 **Druga tačka dnevnog reda**: Izbor zamenika predsednika Odbora

Predsednik Odbora je predložila da se za zamenika predsednika Odbora izabere Marija Jevđić, član Odbora i obrazložila razlog zbog kojeg smatra da je ona pravi kandidat za zamenika predsednika Odbora.

Odbor je jednoglasno usvojio ovaj predlog i za zamenika predsednika Odbora izabrao Mariju Jevđić.

Sednica je završena u 17,40 časova.

 SEKRETAR PREDSEDNIK

 dr Radoje Cerović Jelena Žarić Kovačević